作者：汪元量
词牌/韵律：疏影

paragraphs: 虬枝茜萼。
使轻盈态度，香透帘幕。
净洗铅华，浓抹胭脂，风前伴我孤酌。
诗翁瘦硬□□□，断不被、春风熔铄。
有陇头、折赠殷勤，又恐暮笳吹落。
寂寞。
孤山月夜，玉人万里外，空想前约。
雁足书沈，马上弦哀，不尽寒阴砂漠。
昭君滴滴红冰泪，但顾影、未忺梳掠。
等恁时、环佩归来，却慰此况萧索。